# Death on the Nile (pel·lícula de 2022)

Death on the Nile és una pel·lícula estatunidenca de misteri dirigida per Kenneth Branagh i amb guió de Michael Green basada en la novel·la homònima de 1937 d'Agatha Christie. La pel·lícula segueix Murder on the Orient Express (2017) i la protagonitza Branagh, que torna a interpretar Hercule Poirot, amb un repartiment format per Gal Gadot, Letitia Wright, Armie Hammer, Annette Bening, Ali Fazal, Sophie Okonedo, Tom Bateman, Emma Mackey, Dawn French, Rose Leslie, Jennifer Saunders i Russell Brand. La pel·lícula és la tercera adaptació de la novel·la de Christie, després de la pel·lícula de 1978 i de l'episodi de la sèrie de televisió Agatha Christie's Poirot. L'argument gira en torn a Poirot, un detectiu mundialment famós, que es veu involucrat en un triangle amorós acabat en assassinat mentre està de vacances a Egipte.
El rodatge va començar el setembre de 2019, es va rodar a uns estudis d'Anglaterra i sobre el terreny a Egipte, i es va completar el desembre.
Death on the Nile s'estrenarà el 18 de desembre de 2020 a Catalunya, després que es posposés del 9 d'octubre.

## Premissa

Hercule Poirot rep l'encàrrec de trobar un assassí mentre és a Egipte de viatge.

## Repartiment

* Kenneth Branagh com a Hercule Poirot
* Gal Gadot com a Linnet Ridgeway-Doyle
* Letitia Wright com a Rosalie Otterbourne
* Armie Hammer com a Simon Doyle
* Annette Bening com a Euphemia
* Ali Fazal com a Andrew Katchadourian
* Sophie Okonedo com a Salome Otterbourne
* Tom Bateman com a Bouc
* Emma Mackey com a Jacqueline de Bellefort
* Dawn French com a Sra. Bowers
* Rose Leslie com a Louise Bourget
* Jennifer Saunders com a Marie Van Schuyler
* Russell Brand com a Dr. Bessner

## Producció
### Desenvolupament

El 2015, el besnet de Christie James Prichard i president d'Agatha Christie Ltd. va expressar el seu entusiasme per les seqüeles, referint-se a la bona col·laboració amb Branagh i l'equip de producció. El maig de 2017, Branagh va expressar interès en fer-ne més si la primera pel·lícula tenia èxit. El 20 de novembre de 2017 es va fer públic que 20th Century Studios estava desenvolupant Death on the Nile com a seqüela de Murder on the Orient Express, també amb guió de Michael Green i amb Kenneth Branagh interpretant Poirot i com a director.
El setembre de 2018, Gal Gadot es va unir al repartiment. Paco Delgado va ser l'escollit per dissenyar el vestuari. L'octubre de 2018, Armie Hammer s'hi va unir i es va confirmar que Tom Bateman tornaria a interpretar el paper de Bouc. L'abril de 2019 s'hi va unir Letitia Wright i l'agost de 2019, Russell Brand. Ali Fazal, Dawn French, Rose Leslie, Emma Mackey, Sophie Okonedo i Jennifer Saunders es van unir al repartiment el setembre de 2019.

### Rodatge

La fotografia principal va començar el 30 de setembre de 2019 als estudis Longcross a Surrey (Anglaterra), i després es va moure a Egipte per gravar sobre el terreny. El rodatge es va acabar el 18 de desembre de 2019.

## Banda sonora

El gener de 2019 es va anunciar que Patrick Doyle, col·laborador habitual a les pel·lícules de Branagh, en seria el compositor.

## Estrena

Death on the Nile està previst que s'estreni als Estats Units el 23 d'octubre de 2020. En principi la seva estrena estava prevista pel 20 de desembre de 2019 però es va posposar al 9 d'octubre de 2020. Després es va tornar a posposar dues setmanes més.

## Projectes de futur

En una entrevista amb Associated Press el desembre de 2017, Branagh va parlar sobre la possibilitat que hi haguessin més pel·lícules, creant potencialment un nou univers cinemàtic de pel·lícules de Poirot.
| « | Crec que hi ha opcions, oi? Amb 66 llibres i relats curts i obres de teatre, ella — i ella tot sovint uneix la gent amb els seus propis llibres, d'una manera innata — ella en gaudia. Et sents com si hi hagués un món — com amb Dickens, hi ha tot un món que ella ha creat — certs tipus de personatge que hi viuen — que crec que té opcions reals. | » |
| — Kenneth Branagh, |||

## Referències

* 1 2 3 Solanich, Irene. «Branagh tornarà a lluir el bigoti de Poirot». El Cinèfil, 09-07-2020. [Consulta: 15 agost 2020].
* ↑ «Disney evita els cines aquest 2020». El Cinèfil, 24-09-2020. [Consulta: 18 octubre 2020].
* ↑ McNary, Dave. «Kenneth Branagh to Direct, Star in ‘Murder on the Orient Express' Remake» (en anglès). Variety, 21-11-2015. [Consulta: 15 agost 2020].
* ↑ «'Murder on the Orient Express' Star Kenneth Branagh Wants to Make More Poirot Movies» (en anglès). Entertainment Weekly, 04-05-2017. [Consulta: 15 agost 2020].
* ↑ Kit, Borys. «'Murder on the Orient Express' Sequel in the Works (Exclusive)» (en anglès). The Hollywood Reporter, 20-11-2017. [Consulta: 15 agost 2020].
* ↑ Fleming, Mike. «Gal Gadot To Star In ‘Death On The Nile’ Redo At Fox» (en anglès). Deadline Hollywood, 28-09-2018. [Consulta: 15 agost 2020].
* 1 2 Tyler, Jacob. «Kenneth Branagh’s ‘Death on the Nile’ Adds Ali Fazal to the Star-Studded Ensemble» (en anglès americà). Geeks Worldwide, 12-09-2019. [Consulta: 15 agost 2020].
* ↑ Fuster, Jeremy. «Armie Hammer to Join Agatha Christie's 'Death on the Nile' Adaptation» (en anglès). TheWrap, 03-10-2018. [Consulta: 15 agost 2020].
* ↑ N'Duka, Amanda. «Tom Bateman To Reprise Role In ‘Death on the Nile’ Adaptation At Fox; New Release Date Set» (en anglès). Deadline Hollywood, 15-10-2018. [Consulta: 15 agost 2020].
* ↑ Vlessing, Etan. «Russell Brand in Talks for 'Death on the Nile'» (en anglès). The Hollywood Reporter, 15-08-2019. [Consulta: 15 agost 2020].
* ↑ Galuppo, Mia. «'Victoria & Abdul' Star Ali Fazal Joins 'Death on the Nile'» (en anglès). The Hollywood Reporter, 11-09-2019. [Consulta: 15 agost 2020].
* 1 2 Wiseman, Andreas. «Fox & Kenneth Branagh’s All-Star Agatha Christie Movie ‘Death On The Nile’ Begins Production In UK» (en anglès). Deadline Hollywood, 01-10-2019. [Consulta: 15 agost 2020].
* ↑ «Production Begins On Twentieth Century Fox’s Death on the Nile» (en anglès americà). The Home of Agatha Christie, 01-10-2019. [Consulta: 15 agost 2020].
* ↑ Lohana, Avinash. «Ali Fazal to start shooting with Gal Gadot for Death on the Nile adaptation in London on September 30» (en anglès). Pune Mirror, 28-09-2019. Arxivat de l'original el 2019-09-28. [Consulta: 15 agost 2020].
* ↑ «Kenneth Branagh's 'Death on the Nile' to Be Filmed in Egypt» (en anglès). EgyptianStreets, 05-10-2019. [Consulta: 15 agost 2020].
* ↑ Eriksson, Ted. «“60 days of hard work is “A Walk in the Park” when surrounded by everyday smiling, happy and kind people! Our international team have some…”» (en anglès). Instagram. [Consulta: 15 agost 2020].
* ↑ «Patrick Doyle to Score Kenneth Branagh’s ‘Death on the Nile’» (en anglès americà). Film Music Reporter, 15-01-2019. [Consulta: 15 agost 2020].
* ↑ Hermanns, Grant. «Fox Sets Release Dates For Death on The Nile, Spies in Disguise & More» (en anglès). ComingSoon.net, 23-06-2018. [Consulta: 15 agost 2020].
* ↑ Rubin, Rebecca. «‘Star Wars' Films, ‘Avatar’ Sequels Pushed Back a Year in Disney Release Calendar Shakeup» (en anglès). Variety, 23-07-2020. [Consulta: 15 agost 2020].
* 1 2 Pearson, Ryan. «Branagh teases return of old friends in Death on the Nile» (en anglès), 26-12-2017. Arxivat de l'original el 28-12-2017. [Consulta: 27 desembre 2017].